Oletko koskaan kuullut raamatullista termiä 'Kristuksen päivä' -
tai 'Herramme Jeesuksen Kristuksen päivä'?
Moni teistä luultavasti tuntee termin 'Herran päivä'.
Se esiintyy useita kertoja Vanhassa testamentissa, -
ja tiedämme, mikä se on. Puhuimme siitä viimeksi. Ennen Herran päivää -
kuu muuttuu verenpunaiseksi ja aurinko tummenee.
Se kertoo, että on viimeinen tilaisuus -
huutaa avukseen Herramme ja Pelastajamme Jeshuan nimeä -
ja päästä osalliseksi siitä, mitä Paavali kutsuu jakeessa Tit. 2:13 -
"siunatuksi toivoksemme". Yleensä sitä kutsutaan ylöstempaukseksi.
Nimittäin pian sen jälkeen, -
kun aurinko on muuttunut mustaksi ja kuu verenpunaiseksi, -
Jumalan viha vuodatetaan.
Ja kuten viime jaksossa puhuimme, jakeessa 1. Tess. 5:9 sanotaan, -
että meillä uskovilla, jotka olemme ottaneet evankeliumin vastaan, -
on lupaus, ettei meitä ole tarkoitettu vihaan vaan saamaan pelastuksen.
Se tapahtuma, joka siirtää meidät pois tästä maailmasta -
Taivaan valtakuntaan ennen Jumalan vihan vuodattamista, -
on tuo siunattu toivo, ylöstempaus. Sitä Paavali kutsuu tässä -
parhaiden kreikkalaisten tekstien mukaan Kristuksen päiväksi.
Tiedätkö nyt, mikä Kristuksen päivä -
tai Herramme Jeesuksen Kristuksen päivä on?
Jos Raamattusi puhuu Herran päivästä, -
se ei seuraa kreikankielistä tekstiä vaan muita käsikirjoituksia.
Parhaissa kreikankielisissä teksteissä kuitenkin sanotaan 'Kristuksen päivä'.
Vaikka Herran päivä esiintyy useasti Vanhassa testamentissa, -
se esiintyy Uudessa testamentissa vain yhden kerran, -
1. tessalonikalaiskirjeen luvussa 5.
Siihen viitataan 2. tessalonikalaiskirjeen luvussa 1, -
jossa puhutaan siitä, että Messias saapuu tulen kera.
Tuli puhuu tuomiosta ja Jumalan vihasta. Mutta muista, -
että luvun 2 alussa on tuo erittäin tärkeä ja valaiseva sana, -
kreikankielinen konjunktio, joka kertoo, että puheenaihe muuttuu.
Ja kuten viime jakson lopussa huomasimme, -
Paavali puhuu tässä Kristuksen päivästä.
Mikä Kristuksen päivä siis on?
Termi Kristuksen päivä tai Herramme Jeesuksen Kristuksen päivä -
esiintyy Uudessa testamentissa kuudesti.
Minusta on viisasta käydä läpi kaikki nuo kuusi kohtaa, -
jotta voisimme ymmärtää, mikä Kristuksen päivä oikein on -
ja miksi olisi väärin puhua Herran päivästä jakeessa 2. Tess. 2:2.
Katsotaan sitä vielä. Ota Raamattusi esiin.
Luetaan Toisen tessalonikalaiskirjeen luvun 2 -
kaksi ensimmäistä jaetta kokonaan. Paavali kirjoittaa: -
"Mutta mitä tulee meidän Herramme Jeesuksen Kristuksen tulemukseen -
ja meidän kokoontumiseemme hänen tykönsä, niin me pyydämme teitä, -
veljet, ettette anna minkään hengen ettekä sanan ettekä minkään -
muka meidän lähettämämme kirjeen heti järkyttää itseänne, -
niin että menetätte mielenne maltin, -
ettekä anna niiden itseänne peljästyttää..."
Miksi? Huomaa, mitä hän sanoo: -
"...ikäänkuin Herran päivä jo olisi käsissä."
Kristuksen päivä ei siis tule, ennen kuin jotain muuta tapahtuu.
Puhumme siitä kohta, mutta ennen kuin siirrymme jakeeseen 3 -
ja siihen, mitä täytyy tapahtua ennen Kristuksen päivää eli ylöstempausta, -
käydään läpi kaikki kohdat, joissa termi 'Kristuksen päivä' -
tai 'Herramme Jeesuksen Kristuksen päivä' esiintyy.
Luetaan ensin 1. korinttilaiskirjeen luvusta 1.
Tuo termi esiintyy jakeessa 8, -
mutta aloitan jakeesta 7, jotta näemme oikean asiayhteyden.
1. Kor. 1:7. Luetaan.
Paavali puhuu korinttilaisille, eli siis toisille uskoville: -
"...niin ettei teiltä mitään puutu missään armolahjassa..."
Paavali haluaa, ettei heiltä puutu armolahjoja, vaan he ovat kokonaisia.
Miksi Paavali haluaa, että he ovat kokonaisia?
"...niin ettei teiltä mitään puutu missään armolahjassa, -
teidän odottaessanne -
meidän Herramme Jeesuksen Kristuksen ilmestystä." Nyt jae 8: -
"Hän on myös vahvistava teitä loppuun asti..."
'Loppu' on todella tärkeä sana.
Paavali tarkoittaa tässä seurakunnan ajan loppua.
Koska seurakunnan aika sitten loppuu? Se loppuu -
seurakunnan ylöstempaukseen, kun Messias laskeutuu taivaasta.
Hän ei kuitenkaan tule takaisin Jerusalemiin eikä tähän maailmaan, -
vaan kuten viimeksi opimme, Hän kokoaa meidät yläilmoihin, -
ja kohtaamme Hänet taivaalla, ilmassa, Taivaan alaosassa.
Ja meidän tulisi olla ikuisesti Hänen kanssaan siellä, missä Hän on.
Meitä kehotetaan lohduttamaan toisiamme näillä sanoilla. Jae 8 -
"Hän on myös vahvistava teitä loppuun asti, -
niin että te olette nuhteettomat -
meidän Herramme Jeesuksen Kristuksen päivänä."
Mitä hän sanoo tässä? Herramme Jeesuksen Kristuksen päivänä -
seisomme Jumalan edessä virheettöminä ja tahrattomina.
Tulemme olemaan täydellisiä.
Luemme kohta toisen jakeen, joka tukee tätä, mutta mistä hän puhuu?
Mitä tiedämme ylöstempauksesta? Puhuimme tästäkin viimeksi.
Ylöstempauksen aikaan me saamme uuden ruumiin, -
Valtakunnan ruumiin, joka on täydellinen.
Siksi meissä ei ole minkäänlaisia vikoja, vaan olemme täydellisiä.
Meillä tulee olemaan ruumis, joka heijastaa Valtakunnan kirkkautta.
Niin Paavali tässä sanoo. Luetaan vielä koko jaejakso: -
"...niin ettei teiltä mitään puutu missään armolahjassa, -
teidän odottaessanne meidän Herramme Jeesuksen Kristuksen -
ilmestystä. Hän on myös vahvistava teitä loppuun asti, -
niin että te olette nuhteettomat -
meidän Herramme Jeesuksen Kristuksen päivänä."
Luetaan toinen raamatunkohta, jossa puhutaan Kristuksen päivästä.
Luetaan nyt Toisen korinttilaiskirjeen luvusta 1.
Tutkimme jaetta 14. 2. Kor. 1:14.
Tässä Paavali puhuu korinttilaisille.
"― niinkuin meitä osaksi myös olette oppineet ymmärtämään..."
Korinttilaiset tunsivat apostolit siis vain osittain. Miksi?
He eivät ymmärtäneet, miten verrattoman teon -
Paavali ja muut apostolit olivat tehneet -
kertoessaan heille evankeliumin. Milloin he tulisivat ymmärtämään sen?
Luetaan jaetta 14 eteenpäin: -
"―että me olemme teidän kerskauksenne..." Siis 'teidän ilonne'.
He tulisivat kerskaamaan, iloitsemaan ja kiittämään Jumalaa -
Paavalista, koska tämä kertoi heille evankeliumin sanoman -
ja toi heidät sisälle uskoon. Katso, miten jae 14 jatkuu: -
"...samoin kuin tekin meidän, -
Herramme Jeesuksen päivänä." Huomaa, miten jae loppuu.
"Herramme Jeesuksen päivänä." Hän puhuu ylöstempauksesta.
Herramme Jeesuksen päivä tarkoittaa sitä.
Hän puhuu päivästä, jolloin meidät otetaan taivaaseen.
Me muutumme ja saamme Valtakunnan ruumiin.
Nyt he ymmärtävät tämän vain osittain, mutta Kristuksen päivänä -
he kiittävät Jumalaa apostoleista, jotka kertoivat heille evankeliumin.
Ja apostolit kiittävät Jumalaa heistä, koska heillä on ollut etuoikeus -
olla mukana heidän muutoksessaan ja matkallaan Jumalan perheeseen.
Jakeen 14 lopussa sanotaan, -
että kaikki ymmärtävät tämän Herramme Jeesuksen päivänä.
Siitä, että me muutumme, kerrotaan toisessa raamatunkohdassa.
Luetaan Filippiläiskirjeen luvusta 1.
Tässä luvussa Paavali käyttää kahdesti termiä 'Kristuksen päivä' -
tai 'Herramme Jeesuksen Kristuksen päivä'. Luetaan jakeesta 6.
Fil. 1:6.
Paavali sanoo tässä jotain erittäin valaisevaa.
"...varmasti luottaen siihen, -
että hän, joka on alkanut teissä hyvän työn, -
on sen täyttävä Kristuksen Jeesuksen päivään saakka."
Huomaa, mitä hän sanoo. Sillä hetkellä, kun tulet uskoon, -
Jumalan Pyhä Henki aloittaa sinussa rakennustyön.
Milloin Hän lupaa sen tulevan valmiiksi?
Silloin, kun saamme uuden ruumiimme, -
Valtakunnan ruumiin, joka on täydellinen.
Koska me saamme sen? Katso jakeen 6 loppuosaa: -
"...Kristuksen Jeesuksen päivään saakka."
Luetaan vielä yksi kohta, jossa termi 'Kristuksen päivä' -
tai 'Herramme Jeesuksen Kristuksen päivä' esiintyy. Saman luvun jae 10: -
"...voidaksenne tutkia, mikä paras on, -
että te Kristuksen päivään saakka olisitte puhtaat -
ettekä kenellekään loukkaukseksi..."
Tulemme olemaan puhtaita, virheettömiä ja tahrattomia.
Koska se tapahtuu? "...Kristuksen päivään saakka."
Raamatussa siis toistuu yhä uudestaan termi 'Kristuksen päivä' -
tai 'Herramme Jeesuksen Kristuksen päivä'. Se viittaa aikaan, -
jolloin uskovat tulevat olemaan täydellisiä. Vielä yksi raamatunkohta.
Sekin on Filippiläiskirjeestä, mutta luvusta 2, jae 16.
Jakeessa Fil. 2:16 Paavali kirjoittaa: -
"...tarjolla pitäessänne elämän sanaa, -
ollen minulle kerskaukseksi Kristuksen päivänä siitä, -
etten ole turhaan juossut enkä turhaan vaivaa nähnyt."
Kerskaaminen tarkoittaa jälleen iloitsemista ja Jumalan kiittämistä.
Kristuksen päivänä Paavali näkee, että kaikki hänen vaivannäkönsä, -
mikään, mitä hän teki Jumalan tahdolle ja suunnitelmalle kuuliaisena, -
ei ole mennyt hukkaan, koska hän näkee työnsä tulokset, -
kun kaikki uskovat muuttuvat silmänräpäyksessä, -
ja saamme tuon upean Valtakunnan ruumiin, -
joka on evankeliumin lupauksen lopputulos.
Palataan Toisen tessalonikalaiskirjeen lukuun 2.
Jakeen 2 lopussa sanotaan, että meidän tulisi tehdä jotain.
Emme saa muuttaa näkökulmaamme, vaan meidän tulee pysyä uskollisina -
siihen asti, että Kristuksen päivä koittaa. Katsotaan nyt jaetta 3.
Siinä Paavali varoittaa meitä samoin kuin Jeshua varoitti, -
ettemme antaisi kenenkään johtaa itseämme harhaan. Jae 3 -
"Älkää antako kenenkään vietellä itseänne millään tavalla."
Lopunaikoina tulee olemaan vahva eksytyksen henki.
Tulee vääriä profeettoja, vääriä messiaita, -
yliluonnollisia tapahtumia. Näin kerrotaan Ilmestyskirjan luvussa 13.
Ja kaikki tämä tapahtuu antikristuksen vaikutuksen kera.
Hän yrittää johtaa meitä harhaan. Kuka antikristus on?
Todellinen Kristus, Messias Jeshua, -
on lihaksi tullut Jumala. Uskon täysin Kristuksen jumaluuteen.
Uskon Jumalan kolminaisuuteen, Isään, Poikaan ja Pyhään Henkeen.
Kolme persoonaa, yksi Jumala.
Tiedämme, että antikristus on tavallaan lihaksi tullut saatana.
Me tiedämme, koska meille kerrotaan jäljempänä, -
että antikristuksen paljastumiseen liittyy saatanan toiminta.
Luemme myöhemmin sen jakeen, jossa se kerrotaan selvästi.
Jakeessa 3 Paavali kuitenkin kehottaa seurakuntaa: -
"Älkää antako kenenkään vietellä itseänne millään tavalla.
Sillä se päivä ei tule, ennenkuin luopumus ensin tapahtuu..."
Paavali kertoo asiasta, jonka on tapahduttava ensin, -
ennen kuin Kristuksen päivä eli ylöstempaus voi koittaa.
Muista, että niin Jeshua, Paavali kuin muutkin opettavat, -
että viimeisten aikojen lähestyessä meidän tulee valvoa.
Meidän täytyy valvoa ja tarkkailla profeetallisia tapahtumia.
Siksi me tutkiskelemme Sanaa. Paavali puhuu tässä seurakunnalle.
Hän sanoo, ettei heidän pidä antaa minkään järkyttää -
tai huolestuttaa itseään, koska niiden asioiden täytyy tapahtua.
Jumala on säätänyt ne. Hän ei aiheuta niitä, -
mutta Hän säätää ne ja sallii niiden tapahtua, koska kääntää ne hyväksi.
Hän tulee sallimaan vaikeuksia, ahdinkoa ja vainoa kahdesta syystä.
Historia osoittaa, että kun seurakuntaa vainotaan, useammat tulevat uskoon, -
koska he näkevät, että uskomme on aitoa ja sillä on vahva perusta.
Uskomme Jumalan sanaan niin vahvasti, että olemme valmiita -
kärsimään kidutusta ja jopa kuolemaan. Tuo vainon aika -
tuo mukanaan hyvän todistuksen, ja monet tulevat sen vuoksi uskoon.
Jumala ei ole tämän kärsimyksen ja ahdingon takana, -
mutta Hän voi sallia sen ja käyttää sitä omaksi kunniakseen.
Jae 3. "Älkää antako kenenkään vietellä itseänne millään tavalla.
Sillä se päivä ei tule, ennenkuin luopumus ensin tapahtuu..."
Monet Raamatut lisäävät jakeeseen 3 pitkän litanian sanoja -
saadakseen sen sanomaan sitä, mitä haluavat.
Ehkä omassakin Raamatussasi on tässä monta kursivoitua sanaa.
Minä en lisää tähän mitään, luen vain sen, mitä Sana sanoo: -
"Älkää antako kenenkään vietellä itseänne millään tavalla.
Sillä se päivä ei tule, ennenkuin luopumus ensin tapahtuu..."
Meidän on kysyttävä itseltämme, mitä luopumus on. Mistä hän puhuu?
Joissakin Raamatuissa saatetaan puhua pois lankeamisesta.
Se on hyväksyttävä sana tälle, mutta kreikan sanaa apostasía -
käytetään Raamatussa kahdessa muussa kohdassa.
Joidenkin mielestä apostasia merkitsee yksinkertaisesti lähtemistä.
Se on totta. Se merkitsee lähtemistä, mutta ei viittaa tempaukseen.
Se viittaa johonkin, joka ei ole hyvä asia.
Miksi? Sanaa apostasia -
käytetään kahdessa muussa raamatunkohdassa.
Niistä ensimmäinen on Ap. t. 21:21. Toivon, että etsit ja luet sen.
Ap. t. 21:21.
Siellä Paavalia syytetään harhaoppisuudesta -
eli totuuden hylkäämisestä.
Apostasia tarkoittaa aina lähtemistä ja jonkin hylkäämistä, -
lähtemistä pois jostakin hyvästä johonkin pahaan. Tämä on tärkeää.
Tässä Paavalia syytetään Tooran eli Mooseksen opetusten hylkäämisestä.
Jumalan sanan hylkäämistä kutsutaan harhaopiksi.
Paavalia syytettiin tästä, mutta oliko hän harhaoppinen? Ei.
Se oli väärä syytös. Paavali ei lähtenyt hyvän Jumalan sanan parista.
Toinen kohta, jossa tuota sanaa käytetään, on mielenkiintoinen.
Se esiintyy Matteuksen luvussa 5.
Matteuksen evankeliumi, luku viisi, jae 31.
Siinä Jeshua puhuu avioerosta.
Häneltä on kysytty, onko miehen lupa erota vaimostaan -
minkään syyn vuoksi ja antaa tälle jotain, -
joka on hepreaksi sefer keritut. Mikä se on?
Sefer tarkoittaa kirjaa tai asiakirjaa -
ja keritut merkitsee yksinkertaisesti leikkaamista.
Se on siis "leikkaamisasiakirja", joka tarkoittaa -
avioliiton tai suhteen leikkaamista pois -
ja vaimon lähettämistä pois.
Tässä on tärkeä huomata, että jakeessa Matt. 5:31 -
käytetään erokirjasta tai avioerotodistuksesta -
kreikaksi sanaa apostasia, koska Messias haluaa opettaa meille jotain.
Avioliitto on hyvä asia, ja avioliiton solmiminen on kuuliaisuutta -
Jumalan sanalle, koska jakeessa 1. Moos. 2:18 sanotaan: -
"Ei ole ihmisen hyvä olla yksinänsä, -
minä teen hänelle avun, joka on hänelle sopiva".
Tämä nähdään hyvänä.
Jos joku lähtee avioliitosta, hän lähtee pois jostakin hyvästä.
Messias käyttää tässä sanaa apostasia -
puhuessaan erokirjasta tai -todistuksesta, -
jolla avioliitto päätettiin. On merkittävää, -
että Hän puhuu erokirjasta apostasiana, luopumuksena.
Johannes kertoo meille profetian 1. Johanneksen kirjeen luvussa 2.
Hän sanoo, että lopunaikoina monet lähtevät tai luopuvat meistä.
Se tarkoittaa lähtemistä seurakunnasta ja totuuden hylkäämistä.
Hän sanoo, että he lähtevät meistä, koska eivät olleet yhtä kanssamme.
Se tarkoittaa, etteivät he koskaan olleet todella uskovia.
He eivät ottaneet totuutta vastaan. He kävivät seurakunnassa, -
mutta eivät olleet uskossa. Niinpä he lähtevät meistä pois, -
koska eivät koskaan olleet yhtä meidän kanssamme, Johannes sanoo.
Tässä siis puhutaan lankeamisesta pois. Paavali sanoo, -
että jakeen 2. Tess. 2:3 tärkeä johtopäätös meille on: -
"Älkää antako kenenkään vietellä itseänne millään tavalla.
Sillä se päivä ei tule, ennenkuin luopumus ensin tapahtuu..."
Eli siis tämä lankeaminen pois totuudesta. Mitä se tuo mukanaan?
Muista, että Paavali puhuu tässä uskoville.
Näemme sen siitä, että hän aloittaa jakeessa 1: "Veljet ja sisaret".
Hän kirjoittaa seurakunnalle ja antaa sille tietoa lopunajoista -
ja siitä, mitä meitä kutsutaan valvomaan ja tarkkailemaan.
"Älkää antako kenenkään vietellä itseänne millään tavalla.
Sillä se päivä ei tule, ennenkuin luopumus ensin tapahtuu ja..."
Sana 'ja' puhuu jonkin tarkoituksesta ja yhdistää luopumuksen siihen, -
mitä luopumus eli apostasia tulee tuomaan mukanaan.
Koska seurakunnasta lähtee pois paljon sellaisia ihmisiä, -
jotka eivät koskaan olleetkaan aitoja uskovia, esiin nousee jotakin.
"...laittomuuden ihminen ilmestyy, kadotuksen lapsi."
Seurakunnassa on nykyisin suosittua sanoa: -
"En minä odota antikristusta, minä odotan todellista Kristusta."
Toki me odotammekin todellista Kristusta, mutta tämä jae -
ja se, kenestä Paavali puhuu, opettavat meille jotain.
Raamattua pitää katsoa kokonaisuutena.
Johannes kehottaa meitä valmistautumaan johonkin.
Edessä on joukkopako seurakunnasta.
Monet tulevat ottamaan vastaan vääryyden ja eksytyksen.
He siirtyvät pois Jumalan totuudesta, koska eivät koskaan olleet uskovia.
He eivät koskaan ottaneet totuutta vastaan. He lähtevät joukostamme -
osoittaakseen, etteivät koskaan olleet yhtä kanssamme.
He tulevat lähtemään ja ottamaan vastaan tämän valheellisuuden.
He lähtevät pois totuudesta, ja se tulee luomaan olosuhteet -
aivan tietylle henkilölle, kuten jakeessa 3 sanotaan: -
"...ja laittomuuden ihminen ilmestyy, kadotuksen lapsi."
Mitä tuolle laittomuuden ihmiselle tapahtuu?
Tiedämme, että häntä kutsutaan myös tuhon tai kadotuksen lapseksi.
Paavali kertoo tämän antaakseen meille toivoa. Hän sanoo ensinnä, -
että tämä antikristus on laittomuuden tai synnin ihminen.
Puhumme kohta siitä, miksi häntä kutsutaan sillä nimellä.
Jumala tulee lopulta tuomitsemaan synnin ja laittomuuden -
ja tuhoamaan kaikki ne, jotka ovat synnistä peräisin, -
eli antikristuksen ja kaikki ne, jotka kuuluvat hänelle.
Eli siis se, että joku istuu vieressäsi seurakunnassa, -
ei välttämättä tarkoita, että hän on todellinen uskova.
Vain ne, jotka ottavat evankeliumin uskossa vastaan, saavat armon.
Usko siihen. Usko, että Hän kuoli ristillä ja nousi kuolleista.
Jumala herätti Hänet kuolleista. Ne, jotka uskovat tämän kirjan totuuden, -
ovat todellisia uskovia, mutta Paavali varoittaa meitä.
Johanneksen kirje ja muutkin raamatunkohdat tukevat tätä.
Lopunaikoina tulee luopumuksen aika. Silloin monet hylkäävät oikean opin -
ja Jumalan totuuden ja lähtevät seurakunnasta, -
koska he eivät ole valmiita puolustamaan totuutta.
Tämä totuuden hylkääminen luo ympäristön, -
jonka ansiosta antikristus paljastetaan.
Häntä kutsutaan laittomuuden ihmiseksi ja kadotuksen lapseksi.
Voimme oppia tästä, että jos valitsemme synnin, -
kutsumme elämäämme kadotuksen ja tuhon. Jumala varjelkoon meitä siitä.
Jos elän synnissä, elämästäni kuolee asioita, ja ne tulevat tuhoutumaan.
Synti tuhoaa avioliittoja, liikeyrityksiä ja perheitä.
Paavali opettaa tässä, että synti tuo mukanaan tuhoa.
Juuri sitä vihollinen, saatana haluaa tehdä.
Hän haluaa eksyttää sinut pois totuudesta, -
jotta eläisit Raamatun opetuksien vastaisesti -
ja jotta hän voisi tuoda elämääsi kärsimystä, epätoivoa, -
itseluottamuksen puutetta, vaikeuksia ja tuhoa.
Hän rakastaa tuhoa, mutta Raamattu kertoo meille, -
että Messias Jeshua, Jeesus Kristus, tuli tähän maailmaan -
ja antoi henkensä, jotta meillä olisi iankaikkinen ja yltäkylläinen elämä.
Tämän Jumala lupaa antaa sinulle, mutta se lupaus on vain niitä varten, -
jotka noudattavat tämän kirjan totuutta elämässään.
Otamme sen totuuden vastaan voidaksemme elää elämää, -
joka tuottaa kunniaa Herrallemme ja Pelastajallemme Jeesukselle.
Tähän Paavali rohkaisee Tessalonikan seurakuntaa, -
elämään tietoisina Jumalan sanan ilmoituksesta.
Lopetamme tähän. Shalom Israelista!
Suomennos: Anni Lähteenmäki